മാജിക് മഷ്റൂമിന് ഉത്കണ്ഠ കുറയ്ക്കാനാവുമോ ? ഗവേഷണം അന്തിമഘട്ടത്തില് വാഷിംഗ്ടണ് : മനുഷ്യന് മരുന്ന് കണ്ടെത്തനായി തീവ്ര ശ്രമം നടത്തുന്ന ചില രോഗങ്ങളുണ്ട് അതിലൊന്നാണ് ഉത്കണ്ഠ.അമിത ഉത്കണ്ഠ മനുഷ്യനെ പല കുഴപ്പത്തിലും ചെന്ന് ചാടിക്കാറുണ്ട്. എന്നാല് ഇതിന് മാജിക് മഷ്റൂം പരിഹാരം നല്കിയേക്കുമെന്ന നിഗമനത്തിലാണ് ഒരു കൂട്ടം ഗവേഷകര്. എന്നാല് കൂണിന് ലഹരി പകരുന്ന സൈക്കോസിസിബിന് എന്ന രാസവസ്തു അമിത അത്കണ്ഠ രോഗ ചികിത്സയ്ക്ക് ഉപയോഗിക്കാന് സാധിക്കുമോയെന്ന ഗവേഷണത്തിലാണ് ഒരു സംഘം ആളുകള്.കൂണ് ഉപയോഗിച്ചുള്ള തെറാപ്പി ഉത്കണ്ഠ കുറയ്ക്കാന് സഹായിക്കുമോ എന്നാണ് പഠന വിധേയമാക്കുന്നത്. ഇന്കാനക്സ് ഹെല്ത്ത്കെയറിലെ ശാസ്ത്രജ്ഞരാണ് ഗവേഷണത്തിന് പിന്നില്. മാജിക് കൂണിന്റെ ഔഷധഗുണങ്ങളെക്കുറിച്ച് പഠിക്കുന്ന സ്ഥാപനമാണിത്. ഇവര്ക്ക് രണ്ടാം ഘട്ട ക്ലിനിക്കല് പരീക്ഷണങ്ങള്ക്ക് മോനാഷ് യൂണിവേഴ്സിറ്റി ഹ്യൂമന് റിസര്ച്ച് എത്തിക്സ് കമ്മിറ്റി അംഗീകാരം നല്കി. മുന്പ് മാജിക് മഷ്റൂം വിഷാദ രോഗ ചികിത്സയ്ക്ക് ഫലപ്രദമാണെന്ന് ഒരു പഠനഫലം പുറത്തുവന്നിരുന്നു.കൂണില് നിന്ന് വേര്തിരിച്ചെടുക്കുന്ന സൈലോബിന് തലച്ചോറിനെ പുനക്രമീകരിച്ച് വിഷാദ രോഗത്തെ നിയന്ത്രിക്കാന് സഹായിക്കുമെന്നായിരുന്നു കണ്ടെത്തല്.ലണ്ടന് ഇംപീരിയല് കോളേജ് മനശാസ്ത്ര വിഭാഗം മേധാവി ഡോക്ടര് റോബിന് കാര്ഹാട്ട് ഹാരിസാണ് കണ്ടുപിടുത്തം നടത്തിയത്.